જે સંસ્થાના સિનિયર સિટીઝન્સે આ સંકલ્પ પત્ર ભર્યા તે સંસ્થાના પ્રમુખ અને દેહદાનનુ સંકલ્પ પત્ર ભરનાર ર્ડા.જે.એન. ઝવેરીનો સંપર્ક કરતા તેમણે જણાવ્યુ હતું કે, રાજ્યમાં મેડીકલ કોલેજો વધતી જાય છે. એમ.બી.બી.એસ.ના ફર્સ્ટ ઈયરમાં એનાટોમી સબ્જેક્ટમાં વિદ્યાર્થીઓને હ્યુમન બોડીની જરૂર પડે છે. ત્યારે એમ.બી.બી. એસ.ના વિદ્યાર્થીઓને હ્યુમન બોડી મળતી નથી. જે માટે વિસનગર સિનિયર સિટીઝન્સ કાઉન્સીલ દ્વારા આ અનોખી પહેલ કરવામાં આવી છે. જેમાં રોટરી ક્લબ ઓફ વિસનગરનો પણ સહકાર મળી રહ્યો છે. આપણે ત્યાં અગ્ની સંસ્કાર કે દફન જેવી અંત્યેષ્ઠિ વિધિ કરીને માનવદેહને પંચમહાભૂતને હવાલે કરવાની પ્રથા છે. આ વિધિના કારણે મૃત્યુ બાદ માનવ દેહનો ઉપયોગ નિરર્થક બની જાય છે. હિન્દુ ધર્મમાં મૃત્યુ બાદ અગ્ની સંસ્કાર કરવાથી મુક્તી મળે છે તેવી માન્યતા છે. પરંતુ અગ્ની સંસ્કાર કરવાથી માટીમાં માટી મળી જાય છે એનાથી વધારે કંઈ નથી. સંસ્થાની માસીક સભામાં અગાઉ દેહદાન માટે પ્રેરણાત્મક પ્રવચન કરાયુ હતુ. જેમાંથી પ્રેરણા લઈ સંસ્થાના સમાજસેવી સભ્યોએ દેહદાનના સંકલ્પ પત્ર ભર્યા છે. જે ૧૪ દેહ દાતાઓનુ સન્માન તા.૨૫-૩-૨૦૧૮ ના રોજ રોટરી ભવન ખાતે મળેલ સભામાં કરવામાં આવ્યુ હતુ. સન્માનના પ્રતિક તરીકે આ દેહદાતાઓને અર્પણ કરવામાં આવેલ શાલો આ ૧૪ દેહદાતાઓમાના એક એવા ગોરધનભાઈ ચતુરભાઈ પટેલ તરફથી આપવામાં આવી હતી. મહેસાણા જેસીસના સહયોગથી આ સંકલ્પ કરવામાં આવ્યો છે. જેમના દ્વારા બોડી લઈ જવાની અને જરૂર પડે ત્યાં મેડીકલ કોલેજમાં પહોચતી કરવાની વ્યવસ્થા કરવામાં આવશે. મેડીકલ કોલેજના વિદ્યાર્થીઓના હિતમાં, સમાજના હિતમાં દેહદાનની જાહેરાત કરનાર આ સમાજ સેવક સિનિયર સિટીઝન્સને પ્રચાર સાપ્તાહિક પરિવારના નત મસ્તક વંદન.